Det bekrefter landslaget på sine nettsider lørdag ettermiddag. Det samme gjør Erling Braut Haalands klubb, RB Salzburg, på sin offisielle Twitter-konto.

Braut Haaland fikk sin landslagsdebut i 2-0-seieren mot Malta under forrige landslagspause, men han blir ikke å se i de potensielt avgjørende kampene mot Spania og Romania senere i oktober. Årsaken er en hofteskade, melder det norske fotballforbundet.

Norge tar imot Spania på Ullevaal lørdag 12. oktober, før Lars Lagerbäcks gutter tar turen til Romania tre dager senere.

Braut Haaland erstattes av Mohamed Elyounoussi, som er i ferd med å få karrieren på rett kjøl igjen i Celtic etter å ha slitt med mangel på spilletid i Southampton.

19 år gamle Braut Haaland har vært i fyr og flamme denne sesongen. Han har hamret inn scoringer, fått sin A-landslagsdebut, havnet på anerkjente talentlister og denne uken scoret han mot selveste Liverpool - på Anfield.

Skru På Lyd Error Error SCORET: Den norske kometen trengte bare tre minutter på banen før han scorte mot Liverpool. Video: Viaplay. Vis mer

I Champions League-runden før det, i hans første kamp i turneringen, scoret han like gjerne hat trick, mot Sander Berges Genk.

18 scoringer og fem målgivende pasninger på elleve kamper i alle turneringer (østerrisk cup, liga og Champions League) er fasit for Braut Haaland denne sesongen.

I landskampen mot Malta ble han belønnet med en femmer på Dagbladets børs. Han spilte også 14 minutter mot Sverige.

Før de kommende landskampene er Norge på 4. plass i gruppe F, bak Spania, Sverige og Romania.